Значных грашовых ахвяр не было, не дапамагалі і дзяржаўныя ўстановы, але сабранага хапіла каб ужо вясной з некаторымі скідкамі ад прадаўцоў купіць неабходныя матэрыялы і, як толькі дазволіла надвор’е, распачаць будаўнічыя работы. Праз паўтара года, да свята Пакрова Прасвятой Багародзіцы, зруб царквы, над якім з выключнай адказнасцю і добрасумленнасцю працавалі Мікалай, Васіль і Віктар – тры браты з Чэрвеньскага раёна, быў гатовы. Заставаліся мантажныя работы, бо асобныя часткі будынка (бакавыя вежы, васьмярык другога яруса, купалы) рабіліся на доле.